# Norādījumi par darbu

Pārnēsājiet akumulatora apgaismošanas lampu, satverot to aiz roktura (2).

Darbības laikā luktura galva (1) sakarst. Pirms novietojiet vai transportējiet akumulatora apgaismošanas lampu, ļaujiet tai atdzist.

Neatstājiet bez uzraudzības ieslēgtu akumulatora apgaismošanas lampu.

Īsi pirms akumulatora apgaismošanas lampas izslēgšanās izlādēta akumulatora dēļ lampa trīs reizes nomirgo.

## Akumulatora apgaismošanas lampas nostiprināšana

Jūs varat piestiprināt akumulatora apgaismošanas lampu pie piemērotiem priekšmetiem ar āķi (7) un magnētiem (6).

Jebkurā gadījumā pārbaudiet, vai tā ir stabili novietota un pietiekamā attālumā no siltumjutīgiem un uzliesmojošiem priekšmetiem.

Izvairieties no jutīgu virsmu saskrāpēšanas.

## Uzlāde no ārējās USB ierīces (skat. attēlu B)

- Pārliecinieties, ka jūsu ārējo USB ierīci ir iespējams uzlādēt no USB Type‑C® pieslēgvietas, kas atrodas uz akumulatora apgaismošanas lampas. Ņemiet vērā sadaļā „Tehniskie parametri“ norādītās parametru vērtības.

Savienojiet Jūsu USB ierīces uzlādes kabeli ar USB Type-C® izeju (9). Lai uzsāktu uzlādes procesu, nospiediet USB taustiņu (3) uz akumulatora apgaismošanas lampas.

Uzlādes process tiek pabeigts, līdzko tiek konstatēts uzlādēts akumulators. Atvienojiet uzlādes kabeli no USB Type-C® izejas (9), lai saudzētu ārējās USB ierīces akumulatoru.