# Darbo patarimai

Akumuliatorinį prožektorių neškite už rankenos (2).

Prožektoriaus galvutė (1) veikdama įkaista. Prieš nukreipdami ar transportuodami akumuliatorinį prožektorių, palaukite, kol jis atvės.

Įjungto akumuliatorinio prožektoriaus nepalikite be priežiūros.

Prieš išsijungiant akumuliatoriniam prožektoriui dėl išsikrovusio akumuliatoriaus, jis sumirksi 3×.

## Akumuliatorinio prožektoriaus tvirtinimas

Kabliu (7) ar magnetais (6) galite pritvirtinti akumuliatorinį prožektorių prie tinkamų objektų.

Bet kuriuo atveju patikrinkite, ar ta padėtis yra stabili ir ar išlaikytas pakankamas atstumas iki šilumai jautrių ir degių objektų.

Jautrius paviršius saugokite nuo subraižymo.

## Išorinių USB prietaisų įkrovimas (žr. B pav.)

- Įsitikinkite, kad jūsų išorinį USB prietaisą galima įkrauti, naudojant akumuliatorinio prožektoriaus USB „USB Type‑C®“ jungtį. Laikykitės skyriuje „Techniniai duomenys“ pateiktų duomenų.

USB prietaiso įkrovimo laidą sujunkite su „USB Type‑C®“ išvadu (9). Norėdami pradėti įkrovimo procesą, paspauskite USB mygtuką (3).

Įkrovimo procesas baigiamas, kai tik atpažįstama, kad akumuliatorius visiškai įkrautas. Kad tausotumėte išorinio USB prietaiso akumuliatorių, atjunkite įkrovimo kabelį nuo „USB Type‑C®“ išvado (9).